خايفه اكون بحاول معملش غلط عشان ربنا يرزقني الخير اكتر من ان ربنا يرضي. انصحني ارجوك !
سؤال عظيم ونفسي أتكلم عنه بتفصيل من فترة.  شوفوا يا كرام نحن كمسلمين نصلي ونصوم ونحج ونقرأ القرآن ونغض أبصارنا ونبر والدينا ونصل أرحامنا ونترك العلاقات المحرمة لهدف رئيس وهو (أن الله أمر بهذا) ونحن عبيد له نمتثل أمره.  يعني: أنا لا أغض بصري عنها في الحرام عشان ربنا يكرمني بها في الحلال... تؤ تؤ تؤ، مش ده الهدف ولا ده اللي أنا أُمرت به.  وحضرتك لا تقطعي صلتك المحرمة بالشاب الفلاني عشان ربنا يجيبهولك لحد البيت على حصان أبيض!  لا، احنا بنعمل كده عشان ده اللي ربنا أمر به، وسواء كانت الحاجة دي من نصيبنا أو لا فده لا يغير من الأمر في شيء. افعل الطاعة واترك المحرم طلبا لثواب الله وخوفا من عقابه وطمعا في رضاه.  ولو انت عملت كل طاعة وتركت كل معصية عشان حاجة مقابلها في الدنيا يبقى لزوم الجنة إيه بقة ؟ هذه دار ابتلاء وليست دار جزاء.  فانتبهوا لهذا يا كرام.  وفق الله الجميع لكل خير